Ligjvënësit nga të dyja palët vlerësojnë ndërprerjen e takimit Trump-KIm
Ata thonë se mungesa e marrëveshjes është më mirë sesa një marrëveshje e keqe
Senatorë amerikanë nga të dyja palët, e mbështetën vendimin e Presidentit Donald Trump për të ndërprerë takimin e nivelit të lartë me udhëheqësin koreano-verior, Kim Jong Un nëse nuk ishte e mundur një marrëveshje e pranueshme për Shtetet e Bashkuara. Takimi i dytë Trump-Kim, në Hanoi të Vietnamit, u mbyll papritur, sipas njoftimeve për shkak të një ngecjeje mbi ritmin dhe fazat e lehtësimit të sanksioneve për Korenë e Veriut, në raport me afatet e Phenianit për çnuklearizimin. Por njëkohësisht, senatorët amerikanë kishin mendime të ndryshme lidhur me vlerësimin e tyre për politikën e administratës së Presidentit Trump për Korenë e Veriut. Nga ana tjetër, republikanët vlerësuan strategjinë e presidentit Trump. Demokrati nga Oregoni, Ron Wyden hodhi poshtë çdo krahasim mes Reganit dhe Trumpit. “Ronald Regan, megjithëse unë shpesh nuk isha dakord me të, kishte parime të vërteta. Me këta njerëz së administratës së Presidentit Trump, nuk e sheh një gjë të tillë, i tha ai Zërit të Amerikës. Nuk të krijohej përshtypja se ekipi i administratës shkoi në Hanoi me një plan të qartë. Ishte pikërisht në karakterin e zotit Trump. Shkoi atje duke improvizuar dhe përfundimi ishte zhgënjyes”. Edhe analistët dhanë mendimin e vet. Manning tha se takimi do të kishte pasur rezultate më të mira nëse negociatorët amerikanë dhe koreano-veriorë të kishin përpunuar një kornizë për marrëveshjen, para takimit.